CELEX: 62018CN0018
Language: da
Date: 2018-01-10 00:00:00
Title: Sag C-18/18: Anmodning om præjudiciel afgørelse indgivet af Oberster Gerichtshof (Østrig) den 10. januar 2018 — Eva Glawischnig-Piesczek mod Facebook Ireland Limited

19.3.2018   
            
            
               DA
            
            
               Den Europæiske Unions Tidende
            
            
               C 104/21
            
         Anmodning om præjudiciel afgørelse indgivet af Oberster Gerichtshof (Østrig) den 10. januar 2018 — Eva Glawischnig-Piesczek mod Facebook Ireland Limited
   (Sag C-18/18)
   (2018/C 104/26)
   Processprog: tysk
   
      Den forelæggende ret
   
   Oberster Gerichtshof
   
      Parter i hovedsagen
   
   
      Sagsøger: Eva Glawischnig-Piesczek
   
      Sagsøgt: Facebook Ireland Limited
   
      Præjudicielle spørgsmål
   
   
               1)
            
            
               Er artikel 15, stk. 1, i Europa-Parlamentets og Rådets direktiv 2000/31/EF (1) af 8. juni 2000 om visse retlige aspekter af informationssamfundstjenester, navnlig elektronisk handel, i det indre marked (»direktivet om elektronisk handel«) generelt til hinder for en af de nedenfor anførte forpligtelser for en host provider, som ikke omgående har fjernet ulovlig information, dvs. ikke kun at fjerne denne ulovlige information som omhandlet i direktivets artikel 14, stk. 1, litra a), men også anden ordret identisk information:
               
                           a.a.
                        
                        
                           i hele verden?
                        
                     
                           a.b.
                        
                        
                           i den pågældende medlemsstat?
                        
                     
                           a.c.
                        
                        
                           fra den pågældende bruger i hele verden?
                        
                     
                           a.d.
                        
                        
                           fra den pågældende bruger i den pågældende medlemsstat?
                        
                     
         
               2)
            
            
               Såfremt det første spørgsmål besvares benægtende: Gælder dette også for informationer med samme betydning?
            
         
               3)
            
            
               Gælder dette også for informationer med samme betydning, så snart operatøren har fået kendskab til denne omstændighed?
            
         
      (1)  EUT 2000, L 178, s. 1.